**Záznam z pracovného rokovania k implementácii Dunajskej stratégie v SR**

Miesto rokovania: ÚV SR miestnosť č.027

Dátum/ Čas: 8.3.2011,  14.00 hod.

Prítomní : Martin Bruncko

 Splnomocnenec vlády pre vedomostnú ekonomiku

 Ministerstvo životného prostredia SR

 Branislav Cimerman

 štátny tajomník

 Nám. Ľ. Štúra 1

 812 35 Bratislava

 Ministerstvo životného prostredia SR

 Dušan Čerešňák

 generálny riaditeľ

 sekcia vôd

 Nám. Ľ. Štúra 1

 812 35 Bratislava

 Ministerstvo školstva, vedy, výskumu a športu SR

 Roderik Klinda

 generálny riaditeľ

 sekcia štrukturálnych fondov EÚ

 Stromová 1

 813 30 Bratislava

 Ministerstvo školstva, vedy, výskumu a športu SR

 Peter Mravec

 Stromová 1

 813 30 Bratislava

 Ministerstvo školstva, vedy, výskumu a športu SR

 Dušan Hudec

 Stromová 1

 813 30 Bratislava

 Slovenská akadémia vied

 Jaromír Pastorek

 predseda SAV

 Štefánikova 49

 814 38 Bratislava

 Slovenská akadémia vied

 Eva Majková

 podpredsedníčka SAV

 Štefánikova 49

 814 38 Bratislava

 Dunajský vedomostný klaster

 Peter Poláček

 predseda správnej rady

 Vazovova 5

 813 80 Bratislava

 Dunajský vedomostný klaster

 Ján Plánka

 člen správnej rady

 Vazovova 5

 813 80 Bratislava

Úrad vlády Slovenskej republiky

Národný kontaktný bod pre Stratégiu EÚ pre dunajský región

Pavel Holík

Riaditeľ OKPSaP

Ladislav Šimko

Vedúci oddelenia PP

OKPSaP

František Koločány

OPP

OKPSaP

Národný koordinátor pre Dunajskú stratégiu (DS) Pavel Holík privítal prítomných a v krátkosti informoval o Stratégii EÚ pre Dunajský región. Charakterizoval súčasný stav DS s ohľadom na Oznámenie EK a Akčný plán z decembra 2010, ako aj rozhodnutie EK z 3. februára 2011, ktorým bola SR poverená byť spolu s Maďarskom spolukoordinátorom prioritnej oblastí č. 4. (Obnoviť a udržať kvalitu vôd) a spolu so Srbskom v oblasti č. 7. (Rozvíjať znalostnú spoločnosť prostredníctvom výskumu, vzdelávania a informačných technológií ).

Uviedol, že v danom kontexte a s ohľadom na plánované prijatie Dunajskej stratégie Európskou radou v júni tohto roku, maďarské predsedníctvo vyzvalo zainteresované krajiny, aby v predstihu začali práce a ujali sa zodpovedne výkonu funkcie koordinátorov prioritných oblastí stratégie a aby v tomto smere zapojené orgány a inštitúcie nadviazali spoluprácu.Prvé

stretnutie dezignovaných koordinátorov má byť v apríli 2011.

Ďalej P. Holík informoval prítomných, že i v ďalších prioritných oblastiach, ktorých je celkovo 11, sa SR musí zapájať do aktivít, ktoré pripadajú na koordináciu iným členským štátom EÚ. Z tohoto dôvodu je potrebné urýchlene vytvoriť celkový systém koordinácie v jednotlivých rezortoch a zapájať do spolupráce ďalšie organizácie a inštitúcie, ktoré môžu v rámci svojho pôsobenia vytvárať širšie prepojenie na plnenie priorít a cieľov EÚ, makroregionálnych vzťahov a spolupráce.

Napokon poznamenal, že stretnutie má dve úlohy :

* posúdiť a odporučiť inštitúcie vhodné plniť úlohy koordinátorov v spomínaných dvoch oblastiach,
* vyjadriť názory na systém koordinácie všetkých 11 oblastí DS v podmienkach SR.

Logickým kandidátom pre oblasť č. 4 by mohlo byť MŽP SR, ktoré je už v priamom kontakte s maďarskou stranou, pokiaľ ide o oblasť č.7, tu sú kandidátmi SPV pre vedomostnú ekonomiku, MŠVVaŠ SR, resp. SAV. Záujem prevziať úlohu koordinátora prejavila SAV.

V diskusii k prvej úlohe stretnutia predstavitelia Ministerstva životného prostredia SR informovali prítomných, že najskôr si rezort chce ujasniť čo je Dunajská stratégia a oblasti spadajúce do prioritnej osi č.4, čo si vyžaduje konzultácie s Ministerstvom pôdohospodárstva. Následne chcú vytvoriť koordinačný orgán, ktorý bude spolupracovať s maďarskou stranou, ktorá vyzvala SR uskutočniť 9.alebo 10. marca prvé priame rozhovory o spoločnom výkone koordinácie. Tento termín považuje MŽP za krátky, stretnutie bude pravdepodobne v 11. týždni.

V prioritnej oblasti č.7 deklarovala SAV pripravenosť prevziať príslušnú koordinačnú úlohu. Pán Bruncko uviedol, že vzhľadom na obsahovú náplň oblasti č. 7 by daná úloha spadala do jeho pôsobnosti, kandidatúru SAV však považuje za dobré riešenie a za podmienky informovanosti a úzkej spolupráce nemá námietky. Podobne sa vyjadril aj zástupca Ministerstva školstva, vedy, výskumu a športu, pán Klinda.

V rámci diskusie k druhej úlohe stretnutia vyzval p. Holík vyzval zástupcov Dunajského vedomostného klastra ( DVK), aby prítomných informovali o svojich predstavách napĺňania danej úlohy.

Následne p.Poláček predstavil prítomným dokument „Možnosti Dunajského vedomostného klastra“ a informoval o:

* štruktúre DVK a o systéme TRIPLE HELIX (verejný - regióny a obce, akademický a súkromný sektor) ,
* rozsahu projektov, ktoré má DVK pripravené (pre každú z 11. prioritných oblastí) a ktoré sú súčasťou Akčného plánu SR,
* o štruktúre 5 špecializovaných koordinačných tímov a 38 akčných tímov, ktoré už v Slovenskej republike fungujú a vyvíjajú aktivity na expertnej úrovni vo vzťahu k príprave projektov pre Dunajskú stratégiu, pričom v každý tím je zložený z expertov z akademického, verejného a privátneho sektora,
* o prebiehajúcich aktivitách DVK v Nemecku, Rakúsku, Českej republike, , Maďarsku, Slovinsku, Rumunsku a v Bulharsku, ako aj Poľsku, ktorých výsledkom sú prebiehajúce rokovania a schvaľovacie procesy v inštitúciách, najmä z akademického a privátneho sektora, o vstupe do DVK a o vytváraní účelových a akčných tímov v týchto krajinách,
* vytvorenej makroregionálnej štruktúre, ktorá je už v podstate sfunkčnená a ktorá umožňuje reálnu a výkonnú koordináciu prostredníctvom horizontálnej koordinácie a komunikácie krajín medzi rovnomennými akčnými tímami z viacerých krajín,
* systéme vytvárania možných makroregionálnych projektov, teda projektov presahujúcich rámec nielen 1, ale viacerých krajín , ktoré by boli de facto puzzle z  národných projektov viacerých krajín,
* o spôsobe, akým je možné dosiahnuť národné priority v súlade s plnením Európskych cieľov,
* spolupráci medzi MDaRR a Dunajským vedomostným klastrom pri vypracovaní Analýzy možností transpozície Dunajskej stratégie a Akčného plánu EK pre Dunajský región do OPD zadanej MDaRR .Táto analýza bola medzičasom MDaRR prevzatá, pripravuje sa aplikácia výstupov,
* o možnostiach DVK vykonať v prípade záujmu obdobné práce pre ďalšie rezorty a tým zvýšiť úspešnosť čerpania prostriedkov EÚ v rámci projektov s európskym rozmerom, so zohľadnením skutočnosti, že priority DS sú v synergii s prioritami stratégie Európa 2020, a jej úspešné riešenia zlepšia podmienky pre vyjednávania o novej finančnej obálke a zameraní politiky súdržnosti.

Prítomní v diskusii reagovali na prednesené tézy, osobitne sa vyjadrili k požiadavke EK na členské štáty v Dunajskom regióne, aby financovali projekty z Dunajskej stratégie z existujúcich operačných programov už v období do roku 2013. Z tohoto dôvodu bude potrebné analyzovať možnosti naplnenia Dunajskej stratégie najmä v operačných programoch OPVaV, OPV, OPIS, OPKaHR, OPD, OPŽP.

Zapísal: František Koločány

Odsúhlasil: Ladislav Šimko

Schválil: Pavel Holík

Bratislava 10.3.2011